**Likumprojekta “Ģenētikso resursu izmantošanas likums”   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Ģenētisko resursu izmantošanas likums” (turpmāk – likumprojekts)mērķis ir līdz 2018. gada novembrim noteikt Eiropas Parlamenta un Padomes 2014. gada 16. aprīļa Regulas (ES) Nr. 511/2014 par no Nagojas Protokola par piekļuvi ģenētiskajiem resursiem un to ieguvumu taisnīgu un godīgu sadali, kas gūti no šo resursu izmantošanas, izrietošiem atbilstības pasākumiem lietotājiem Savienībā 6. pantā noteikto par kompetentās iestādes noteikšanu un citus šīs regulas īstenošanas jautājumus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2014. gada 16. aprīļa Regulas (ES) Nr. 511/2014 par no Nagojas Protokola par piekļuvi ģenētiskajiem resursiem un to ieguvumu taisnīgu un godīgu sadali, kas gūti no šo resursu izmantošanas, izrietošiem atbilstības pasākumiem lietotājiem Savienībā (turpmāk – regula) 6. panta 1. punkts, 7. panta 1. un 2. punkts, 9. pants un 11. panta 1. un 2. punkts.  **Eiropas Komisijas 2015. gada 13. oktobra īstenošanas Regulas Nr. 2015/1866, ar ko paredz sīki izstrādātus noteikumus par to, kā Eiropas Parlamenta un Padomes Regulu (ES) Nr. 511/2014 īstenot attiecībā uz kolekciju reģistru, lietotāju atbilstības uzraudzību un paraugpraksi, (turpmāk – īstenošanas regula) 5. un 6. pants.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izskatāmais jautājums saistīts ar tādu starptautisku vides problemātiku kā ģenētisko resursu izmantošanā gūtu ieguvumu netaisnīgu sadali. Attiecīgi tas definēts kā viens no trim Apvienoto Nāciju Organizācijas 1992. gada 5. jūnija Riodeižaneiro konvencijas par Bioloģiskās daudzveidību (turpmāk – Bioloģiskās daudzveidības konvencija) mērķiem. Tas ir – godīga un līdztiesīga ģenētisko resursu patērēšanā iegūto labumu sadale, ietverot gan pienācīgu pieeju ģenētiskajiem resursiem, gan atbilstošu tehnoloģiju nodošanu, ņemot vērā visas tiesības uz šiem resursiem un tehnoloģijām, gan pienācīgu finansēšanu.  Šī mērķa praktiskai īstenošanai, Bioloģiskās daudzveidības konvencijas puses (tajā skaitā Latvija) 2010. gada 29. oktobrī pušu X konferencē pieņēma Nagojas Protokolu[[1]](#footnote-1) par piekļuvi ģenētiskajiem resursiem un taisnīgu un godīgu to ieguvumu sadali, kas gūti no šo resursu izmantošanas (turpmāk – Nagojas Protokols). Tādā veidā: 1) izveidojot nosacījumus ģenētisko resursu pieejamībai, 2) nosakot labumu sadali starp ģenētisko resursu lietotājiem un piegādātājiem, 3) nodrošinot, ka tiek izmantoti tikai likumīgi iegūti ģenētiskie resursi.  Eiropas Savienības Padome 2014. gada 14. aprīlī pieņēma lēmumu Nr. 2014/283/ES par to, lai Eiropas Savienības vārdā noslēgtu Konvencijai par bioloģisko daudzveidību pievienoto Nagojas Protokolu. 2014. gada 16. aprīlī pieņemta regula un **2015. gada 13. oktobrī – īstenošanas regula.**  Minētās regulas ir tieši piemērojamas Latvijā un citās Eiropas Savienības (turpmāk – ES) dalībvalstīs.  Līdz ar to Nagojas Protokols, lai arī Latvija to pašreiz nav parakstījusi vai ratificējusi, veido neatņemamu ES tiesību sastāvdaļu (sākot ar Nagojas Protokola spēkā stāšanos 2014. gada 12. oktobrī).[[2]](#footnote-2)  Regula (īpaši tās 4. un 7. pants) un īstenošanas regula (īpaši tās 5. un 6. pants) nosaka ģenētisko resursu lietotāju rīcību un pienākumus, lai ievērotu Nagojas Protokola dalībvalstu noteiktos ģenētisko resursu pieejas un to izmantošanas ieguvumu sadales noteikumus. Tādā veidā ES īsteno daļu no Nagojas Protokola regulējuma jeb Nagojas Protokola atbilstības pīlāru.  Kā norādīts regulas preambulas (9) punktā – “[..] ļoti būtiski ir Savienībā nepieļaut, ka tiek izmantoti tādi ģenētiskie resursi vai tādas ar ģenētiskajiem resursiem saistītas tradicionālās zināšanas, kam nav piekļūts atbilstīgi Nagojas protokola puses valsts tiesību aktiem vai regulatīvajām prasībām attiecībā uz piekļuvi un ieguvumu sadali, un sekmēt to, ka tiek faktiski īstenotas ieguvumu sadales saistības, kas izklāstītas piegādātāju un lietotāju savstarpēji saskaņotos noteikumos.”  Tāpat regulas 2. panta 4. punkts noteic, ka “… regulu piemēro ģenētiskajiem resursiem un ar ģenētiskajiem resursiem saistītām tradicionālajām zināšanām, kurām ir piemērojami Nagojas protokola pušu tiesību akti vai regulatīvās prasības attiecībā uz piekļuvi un ieguvumu sadali.”  Līdz ar to, regula un īstenošanas regula ģenētisko resursu lietotājiem ES savās darbībās nosaka ievērot citu valstu (Nagojas Protokola dalībvalstu) normatīvus attiecībā par Nagojas Protokolu.  Likumprojekta 1. pants.  Likumprojekta un regulas un īstenošanas regulas regulējuma savstarpējās atbilstībai, likumprojekta 1. pantā noteikts, ka likumprojektā lietoti regulā lietotie termini.  Likumprojekta 2. pants.  Šajā pantā norādīts likumprojekta mērķis, ņemot vērā regulas prasības noteikt kompetento iestādi (6. panta 1. punkts), tai veikt ģenētisko resursu lietotāju pārbaudes (9. panta 1. punkts), paredzēt sodus (11. panta 1. punkts) un ģenētisko resursu lietotājiem informēt kompetento iestādi pētniecības finansējuma un produkta galīgās izstrādes posmā (regulas 7. panta 1. un 2. punkts un īstenošanas regulas 5. un 6. pants).  Likumprojekta 3. pants.  Regulas 6. panta 1. punkts paredz, ka tās piemērošanai jānosaka kompetentā iestāde katrā ES dalībvalstī. Likumprojekta 3. pantā par kompetento iestādi noteikta Dabas aizsardzības pārvalde, kas ir vides aizsardzības un reģionālās attīstības ministra pakļautībā esoša tiešās pārvaldes iestāde. Dabas aizsardzības pārvalde īsteno nozares politiku vairākās dabas aizsardzības jomās, tajā skaitā veic kontroli un var piemērot sodus, kas juridiski ir nepieciešams regulas un īstenošanas regulas ievērošanai praksē.  Dabas aizsardzības pārvaldes kā regulas kompetentās iestādes pienākumi kopumā raksturojami kā komunikācija ar esošajiem un potenciālajiem ģenētisko resursu lietotājiem, lietotāju deklarāciju un citas iesniegtās dokumentācijas izskatīšana (Eiropas Komisijas informācijas sistēmā DECLARE), sadarbība ar Nagojas Protokola Piekļuves un ieguvumu sadales centru, Nagojas Protokola dalībvalstīm, Eiropas Komisiju un citām ES kompetentajām iestādēm, lietotāju kontroles plāna izveide, lietotāju pārbaudes un sodu piemērošana (nepieciešamības gadījumā).  Likumprojekta 4. pants.  Regulas 9. panta 1. punkts kompetentajai iestādei paredz pienākumu veikt pārbaudes, lai pārliecinātos vai ģenētisko resursu lietotāji pilda savus regulas 4. un 7. pantā un attiecīgi arī īstenošanas regulas 5. un 6. pantā noteiktos pienākumus.  Līdz ar to likumprojekta 4. pantā kompetentajai iestādei noteiktas pārbaudes veikšanas tiesības, kā arī tiesības pieprasīt un saņemt nepieciešamo informāciju, apmeklēt ģenētisko resursu lietotāju telpas klātienē un nepieciešamības gadījumā noteikt sodus un vērsties tiesā.  Likumprojekta 5. pants.  Regulas 7. panta 1. punkts noteic, ka ES dalībvalstis pieprasa pētniecības finansējuma saņēmējiem, kas pētniecībā izmanto ģenētiskos resursus un ar ģenētiskajiem resursiem saistītās tradicionālās zināšanas, deklarēt, ka tie veic pienācīgu pārbaudi saskaņā ar regulas 4. panta ģenētisko resursu lietotāju pienākumiem.  Īstenošanas regulas 5. panta 5. punkts noteic, ka ““pētniecības finansējums” ir jebkāds pētniecības veikšanai paredzēts finansiāls ieguldījums dotāciju veidā gan no komerciāliem, gan nekomerciāliem avotiem. Tas neattiecas uz privātā vai publiskā sektora tiesību subjektu iekšējiem budžeta resursiem.”  Līdz ar to likumprojekta 5. pantā attiecīgi noteikts minētās informācijas pieprasīšanas (sniegšanas) pienākums.  Vienlaikus, ņemot vērā, ka īstenošanas regulas 5. pants precizē informācijas sniegšanas pienākumu, tajā skaitā norādot informācijas sniegšanas formu un saturu, likumprojekta 5. pants atsaucas uz īstenošanas regulas 5. pantu un II pielikumu (informācijas sniegšanas standartforma).  Likumprojekta 6. pants.  Eiropas Komisija ir paredzējusi, ka ģenētisko resursu lietotāji savu pienākumu informēt kompetento iestādi pētniecības finansējuma un produkta galīgās izstrādes posmā (regulas 7. panta 1. un 2. punkts un īstenošanas regulas 5. un 6. pants) var īstenot Eiropas Komisijas informācijas sistēmā [DECLARE](http://ec.europa.eu/environment/nature/biodiversity/international/abs/pdf/Question%20and%20answer%20users.pdf). Tā atvieglo informācijas apmaiņu arī starp kompetentajām iestādēm un Nagojas Protokola Piekļuves un ieguvumu sadales centru, kā arī atvieglo dažādu pārskatu sagatavošanu.  Attiecīgi likumprojekta 6. pants paredz, ka ģenētisko resursu lietotāji informāciju (deklarācijas) kompetentajai iestādei iesniedz sistēmā DECLARE.  Saskaņā ar DECLARE lietotāju pamācībā norādīto deklarācijas jāsniedz tikai, ja attiecīgo ģenētisko resursu lietošana ir regulas tvērumā.  DECLARE izmantošanas pamācība angļu valodā pieejama šajā interneta saitē: <http://ec.europa.eu/environment/nature/biodiversity/international/abs/pdf/Question%20and%20answer%20users.pdf>  Likumprojekta 7. pants.  Lai īstenotu regulas 11. panta 1. punktā noteikto pienākumu ES dalībvalstīm noteikt tiesības piemērot sankcijas par iespējamiem regulas pārkāpumiem, vienlaikus ar šo likumprojektu izstrādāts Latvijas Administratīvo pārkāpumu kodeksa grozījumu likumprojekts, kurā noteikti iespējamie pārkāpumi un administratīvie sodi.  Ņemot vērā Ministru kabineta 2014. gada 22. aprīļa sēdē nolemto (prot. Nr. 24, 26. §) par nozaru administratīvo pārkāpumu kodifikācijas sistēmas ieviešanu, likumprojekta 7. pantā iekļauti Latvijas Administratīvo pārkāpumu kodeksa grozījuma likumprojektā paredzētie pārkāpumu veidi un sodi (izsakot tos nevis *euro*, bet naudas soda vienībās, vienai naudas soda vienībai atbilstot pieciem *euro*). Attiecīgi likumprojekta pārejas noteikums paredz, ka likumprojekta 7. pants stājas spēkā līdz ar minētās kodifikācijas sistēmas pieņemšanu un jaunā Administratīvo pārkāpumu procesa likuma spēkā stāšanos. Attiecīgi spēku zaudētu minētie Latvijas Administratīvo pārkāpumu kodeksa grozījumi.  Ievērojot regulas 4. un 7. pantā noteikto par ģenētisko resursu lietotāju pienākumiem un lietotāju atbilstības uzraudzību, likumprojektā sodi paredzēti attiecīgi –   1. par pienācīgas pārbaudes neveikšanu, lai pārliecinātos, ka lietotāja izmantotajiem ģenētiskajiem resursiem un ar ģenētiskajiem resursiem saistītajām tradicionālajām zināšanām ir piekļūts saskaņā ar piemērojamiem tiesību aktiem vai regulatīvajām prasībām attiecībā uz piekļuvi un ieguvumu sadali un ka ieguvumi tiek sadalīti taisnīgi un godīgi atbilstīgi savstarpēji saskaņotiem noteikumiem saskaņā ar visiem piemērojamajiem tiesību aktiem vai regulatīvajām prasībām atbilstoši regulas 4. panta 1. punktam; 2. par ģenētisko resursu un ar ģenētiskajiem resursiem saistīto tradicionālo zināšanu nodošanu tālāk un izmantošanu pretrunā savstarpēji saskaņotiem noteikumiem, ja tie vajadzīgi atbilstīgi piemērojamiem tiesību aktiem vai regulatīvām prasībām atbilstoši regulas 4. panta 2. punktam; 3. par regulas 4. panta 3. punktā norādītās dokumentācijas un informācijas nenoskaidrošanu, neglabāšanu un nenodošanu turpmākiem lietotājiem; 4. par piekļuves atļaujas vai tai līdzvērtīga dokumenta neiegūšanu un savstarpēji saskaņotu noteikumu neparedzēšanu vai izmantošanas nepārtraukšanu, ja lietotāju rīcībā esošā informācija nav pietiekama vai ir neskaidrības par piekļuves un izmantošanas likumību atbilstoši regulas 4. panta 5. punktam; 5. par ar piekļuvi un ieguvumu sadali saistītās informācijas neglabāšanu divdesmit gadus pēc izmantošanas laikposma beigām atbilstoši regulas 4. panta 6. punktam; 6. par regulas 4. panta 8. punktā noteiktā neievērošanu, iegūstot ģenētiskos resursus, ko uzskata par tādu patogēnu, kurš izraisa vai var izraisīt esošu vai nenovēršamu starptautisku sabiedrības veselības ārkārtas situāciju; 7. par pienācīgas pārbaudes nedeklarēšanu, saņemot finansējumu pētniecībai, kura ietver ģenētisko resursu un ar ģenētiskajiem resursiem saistīto tradicionālo zināšanu izmantošanu atbilstoši regulas 7. panta 1. punktam; 8. par regulas 7. panta 2. punktā minēto pienākumu izpildīšanas nedeklarēšanu un informācijas neiesniegšanu kompetentajai iestādei tāda produkta galīgās izstrādes posmā, kurš izstrādāts, izmantojot ģenētiskos resursus vai ar šādiem resursiem saistītās tradicionālās zināšanas.   Kā minēto pārkāpumu administratīvā soda veidi paredzēti brīdinājums vai naudas sods, ar vai bez pārkāpuma priekšmetu un izdarīšanas rīku konfiscēšanas.  Ņemot vērā, ka Nagojas Protokols un attiecīgi regula neattiecas uz kādu noteiktu nozari, bet gan horizontāli uz vairumu ģenētisko resursu izmantošanas veidiem, likumprojekts, kamēr nav uzkrāta pieredze par regulas piemērošanu, neparedz citādāku naudas soda apmēru nekā to vispārīgi nosaka Latvijas Administratīvo pārkāpumu kodeksa 26. pants. Tas ir, maksimālais sods fiziskām personām 700 *euro*, juridiskām – 14 000 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – ministrija). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izvērtējumā[[3]](#footnote-3) par Bioloģiskās daudzveidības konvencijas Nagojas Protokola ratificēšanu saistībā ar iespējami ietekmētām nozarēm norādīts, ka:   * lauksaimniecība, mežsaimniecība, apstrādes un pārējā rūpniecība veido 17 % no Latvijas 2015. gada IKP; * uzņēmumu skaits nozarēs 2015. gadā:  |  |  |  |  |  |  | | --- | --- | --- | --- | --- | --- | | Nozares / uzņēmuma veids | Pašn. pers. | Zemn. un zvejn. saimn. | Individ. komers. | Komercsab. | Fondi, nodibinājumi un biedrības | | Lauksaimniecība, mežsaimniecība, zivsaimniecība | 14 019 | 9 205 | 553 | 3 444 | 3 | | Apstrādes rūpniecība | 1 519 | 195 | 536 | 8 272 | 1 | | Zinātniskie un tehniskie pakalpojumi | 5 390 | 20 | 534 | 13 372 | 28 |  * visvairāk regula ietekmēs uzņēmumus, kas nodarbojas ar produktu inovāciju; * 2012.-2014. gadā Latvijā 1276 uzņēmumi uzskatīti par inovatīviem, no tiem 654 nodarbojas ar pakalpojumiem, 622 ar rūpniecību (no šiem 559 nodarbojas ar apstrādes rūpniecību); * kopējie izdevumi rūpniecībā inovācijām 2014. gadā bija 108.3 miljoni eiro, no kuriem tikai 13.7 miljoni ieguldīti pētniecībā un attīstīšanā; * pētniecības un attīstīšanas ieguldījumi 2013. gadā sastādīja 0.6  %. no IKP, bet Latvijas viedās specializācijas stratēģijas mērķis 2020. gadam ir 1.5%; * 2014. gadā Latvijā uzņēmējdarbības sektorā bija 411 zinātniskās iestādes, kurās nodarbināti 776 profesionāļi, 2016. gadā profesionāļu skaits samazinājies līdz 582.   Vienlaikus jāņem vērā, ka saskaņā ar regulas īstenošanas vadlīnijām[[4]](#footnote-4) regula un attiecīgi likumprojekts var būt piemērojami, ja piepildās visi turpmāk uzskaitītie piemērošanas nosacījumi par ģenētisko resursu veidu, izmantošanas mērķi, piekļuves laiku, izmantošanas vietu un Nagojas Protokola un citu līdzīgu starptautisku līgumu statusu ģenētisko resursu piederības valstī.   1. Ģenētisko resursu izmantošanas joma ir pārtikas pārstrāde, mežsaimniecība, farmācija, kosmētikas izstrāde, atjaunojamās enerģijas bioavotu attīstīšana, kā arī augu un dzīvnieku šķirņu selekcija, augu aizsardzības bio-kontroles līdzekļu izstrāde, zinātnisko institūtu darbībā un citās jomās, bet izņemot cilvēka ģenētisko resursu izmantošanā. 2. Ģenētisko resursu izmantošanas mērķis ir izpētes un attīstības darbība (*research and development*). 3. Piekļuve ģenētiskajiem resursiem notiek no Nagojas Protokola spēkā stāšanās jeb sākot ar 2014. gada 12. oktobri, un, ja ģenētisko resursu izpētes un attīstības darbība notiek ES. 4. Ģenētiskos resursus plāno izmantot persona no Latvijas. 5. Plānots izmantot tādas valsts ģenētiskos resursus, kas ir Nagojas Protokola dalībvalsts, un, kas pieejai ģenētiskajiem resursiem ir izvēlējusies noteikt piekļuves noteikumus. Šobrīd no Eiropas Savienības dalībvalstīm, kas ir Nagojas Protokola puses, paredzēt piekļuves noteikumus saviem ģenētiskajiem resursiem izvēlējusies Francija, Horvātija, Malta un Spānija. 6. Konkrēto ģenētisko resursu veidu izmantošanu valstī neregulē citi Nagojas Protokolam atbilstoši starptautiski līgumi. Piemēram, Starptautiskais līgums par augu ģenētiskajiem resursiem pārtikai un lauksaimniecībai[[5]](#footnote-5).   Kopumā, ņemot vērā iepriekš minētos nosacījumus, iespējamo ģenētisko resursu lietotāju skaits vērtējams kā neliels. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts veicina sakārtotāku uzņēmējdarbības vidi.  Neparedz atšķirīgu pieeju, atkarībā no uzņēmuma lieluma.  Ietekme uz Nacionālā attīstības plāna rādītājiem vērtējama kā nebūtiska vai pozitīva.  Konkurences ziņā likumprojekts nedod priekšrocības atsevišķiem uzņēmumiem vai nozarēm; var veicināt konkurētspēju ar jauniem produktiem, kuru izstrādē izmantoti legāli iegūti ģenētiskie resursi.  Iespējamā ietekme uz vidi vērtējama pozitīvi, ņemot vērā Bioloģiskās daudzveidības, Nagojas Protokola un regulas kā dabas aizsardzības līgumu būtību. Līdz ar to, vispārīgi arī ietekmi uz veselību var vērtēt pozitīvi.  Likumprojekts neparedz atsevišķu regulējumu nevalstiskajām organizācijām.  Komersantiem ietekme paredzama situācijās, kad, saskaņā ar regulu, piemērojamas attiecīgās ģenētisko resursu valsts noteiktās ģenētisko resursu piekļuves normas un procedūras. Vienlaikus pienācīgas pārbaudes deklarāciju iesniegšana Latvijas kompetentajai iestādei iespējama vienkārši, izmantojot Eiropas Komisijas elektronisko informācijas sistēmu [DECLARE](http://ec.europa.eu/environment/nature/biodiversity/international/abs/pdf/Question%20and%20answer%20users.pdf).  Regulas kompetentās iestādes (Dabas aizsardzības pārvaldes) administratīvais slogs jeb pienākumi kopumā aprakstāmi kā komunikācija ar esošajiem un potenciālajiem ģenētisko resursu lietotājiem, lietotāju deklarāciju un citas iesniegtās dokumentācijas izskatīšana (Eiropas Komisijas informācijas sistēmā DECLARE), sadarbība ar Nagojas Protokola Piekļuves un ieguvumu sadales centru, Nagojas Protokola dalībvalstīm, Eiropas Komisiju un citām ES kompetentajām iestādēm, lietotāju kontroles plāna izveide, lietotāju pārbaudes un sodu piemērošana (nepieciešamības gadījumā). |
| 3. | Administratīvo izmaksu monetārs novērtējums | Iespējamās informācijas sniegšanas, pieņemšanas, apstrādes vai uzglabāšanas izmaksas ir nepietiekami konkrēti novērtējamas gan iespējamiem ģenētisko resursu lietotājiem, gan kompetentajai iestādei (Dabas aizsardzības pārvaldei). |
| 4. | Atbilstības izmaksu monetārs novērtējums | Iespējamās atbilstības izmaksas fiziskām vai juridiskām personām vērtējamas kā samērīgas. To monetārs novērtējums ir problemātisks, apzinoties iespējamās atšķirīgās prasības ģenētisko resursu pieejai dažādās valstīs. |
| 5. | Cita informācija | Nagojas Protokola, ģenētisko resursu pieejas noteikumu un citu starptautisku ģenētisko resursu līgumu statuss valstīs pieejams Bioloģiskās daudzveidības konvencijas Nagojas Protokola Informācijas portālā: <https://absch.cbd.int/> |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 35 739 | 0 | 56 855 | 56 855 |
| 2.1. valsts pamatbudžets | 0 | 0 | 0 | 35 739 | 0 | 56 855 | 56 855 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -35 739 | 0 | -56 855 | -56 855 |
| 3.1. valsts pamatbudžets | 0 | 0 | 0 | -35 739 | 0 | -56 855 | -56 855 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -35 739 | X | -56 855 | -56 855 |
| 5.1. valsts pamatbudžets | 0 | -35 739 | -56 855 | -56 855 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | |  |  |  |  |  |  |  |  | | --- | --- | --- | --- | --- | --- | --- | --- | | **Izdevumu pozīcijas** | ***euro*** | **Skaits** | **Summa, *euro*** | **2019** | **2020** | **2021** | **Piezīmes** | | **Darba vieta, aprīkojums** |  |  |  | **7 311** | **0** | **0** | 2019. gada pirmajā pusē | | Datortehnika, programmatūra | 1 119 | 2 | 2 238 | 2 238 | 0 | 0 |  | | Biroja tehnika (printeris) | 293 | 1 | 293 | 293 | 0 | 0 |  | | Mēbeles (darba galds, darba krēsls, dokumentu skapis) | 700 | 2 | 1 400 | 1 400 | 0 | 0 |  | | Portatīvais dators | 1 500 | 2 | 3 000 | 3 000 | 0 | 0 |  | | Stacionārais telefons | 40 | 2 | 80 | 80 | 0 | 0 |  | | Mobilais telefons | 150 | 2 | 300 | 300 |  |  |  | | **Biroja uzturēšanas izdevumi** (biroja tehnika, elektroenerģija, u.c.), 3.24 *euro* x 250 dienas | 810 | 2 | 1 620 | **810** | **1 620** | **1 620** | Sākot ar 2019. gada jūliju | | **Komandējumi**, gadā. Brisele, Eiropas Komisijas ekspertu darba grupa, konsultāciju forums u.c. (aviobiļete, viesnīca, dienas nauda divām dienām, apdrošināšana, sabiedriskais transports, taksometrs) | 1 050 | 6 | 6 300 | **3 150** | **6 300** | **6 300** | Sākot ar 2019. gada jūliju | | **Auto transporta izdevumi**, gadā |  |  |  | **512** | **1 024** | **1 024** | Sākot ar 2019. gada jūliju | | Degviela, 800 km mēnesī, 1,3 *euro*/l, 7 l /100km | 874 | 1 | 874 | 437 | 874 | 874 |  | | Transportlīdzekļa uzturēšana un remonts | 150 | 1 | 150 | 75 | 150 | 150 |  | | **Kopā:** |  |  |  | **11 783** | **8 944** | **8 944** |  | | | | | | | |
| 6.1. detalizēts ieņēmumu aprēķins |
| |  |  |  |  |  |  |  |  | | --- | --- | --- | --- | --- | --- | --- | --- | | **Izdevumu pozīcijas** | ***euro*** | **Skaits** | **Summa, *euro*** | **2019** | **2020** | **2021** | **Piezīmes** | | **26.3. Privātpersonu kontrole, III A / III B līmenis, 3. mēnešalgas kategorija** | ***23 956*** | **1** | ***23 956*** | **11 978** | ***23 956*** | ***23 956*** | 2019. gadā sākot ar jūliju | | **35. Politikas ieviešana, III līmenis, 3. mēnešalgas kategorija** | **23 956** | **1** | **23 956** | **11 978** | **23 956** | **23 956** | 2019. gadā sākot ar jūliju | | 26.3. IIIA, IIIB / 35. III. (3. kategorija), 1 mēn. | 1 287 |  |  |  |  |  |  | | Vispārējās piemaksas, 10 %, 1 mēn. | 129 |  |  |  |  |  |  | | Prēmijas un naudas balvas, 10 %, 1 mēn. | 129 |  |  |  |  |  |  | | Sociālās garantijas, 5 %, 1 mēn. | 64 |  |  |  |  |  |  | | VSAOI, 24.09 %, 1 mēn. | 388 |  |  |  |  |  |  | | Kopā, 1 mēn. | 1 996 |  |  |  |  |  |  | | Kopā, gadā | 23 956 |  |  |  |  |  |  | | **Kopā:** |  |  |  | **23 956** | **47 911** | **47 911** |  |   Dabas aizsardzības pārvaldei nepieciešamas divas papildu amata vietas, kuras plānots nodrošināt pārdalot divas bezfinansējuma amata vietas no Valsts vides dienesta. | | | | | | |
| 6.2. detalizēts izdevumu aprēķins |  | | | | | | |
| 7. Amata vietu skaita izmaiņas | Amata vietu skaita izmaiņas resorā netiek plānotas. | | | | | | |
| 8. Cita informācija | Nav | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Saskaņā ar regulas 11. pantu par sankciju paredzēšanu un 4. un 7. pantā noteikto par ģenētisko resursu lietotāju pienākumiem un lietotāju atbilstības uzraudzību, vienlaikus ar likumprojektu tiek virzīts arī likumprojekts “Grozījums Latvijas Administratīvo pārkāpumu kodeksā”, norādot pārkāpumus un nosakot iespējamos administratīvos sodus .  Nepieciešams izstrādāt grozījumus Ministru kabineta 2009. gada 2. jūnija noteikumos Nr. 507 “Dabas aizsardzības pārvaldes nolikums”. |
| 2. | Atbildīgā institūcija | Ministrija. |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regulas 5. panta 2. un 4. punkts, 6. panta 1. punkts, 7. panta 1. punkts, 9. panta 1., 2. un 6. punkts un 13. pants.  Likumprojektu nepieciešams pieņemt līdz 2018. gada novembrim. |
| 2. | Citas starptautiskās saistības | Projekts šo jomu neskar. |
| 3. | Cita informācija | Lēmums par Bioloģiskās daudzveidības konvencijas Nagojas Protokola ienešanu Latvijas tiesību sistēmā nav pieņemts.  Likumprojekts veicinās Bioloģiskās daudzveidības konvencijas trešā mērķa īstenošanu (godīga un līdztiesīga ģenētisko resursu patērēšanā iegūto labumu sadale, ietverot gan pienācīgu pieeju ģenētiskajiem resursiem, gan atbilstošu tehnoloģiju nodošanu, ņemot vērā visas tiesības uz šiem resursiem un tehnoloģijām, gan pienācīgu finansēšanu). |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 5. panta 2. un 4. punkts | Likumprojekta 3. pants | Ieviests pilnībā | Neparedz stingrākas prasības |
| 6. panta 1. punkts | Likumprojekta 2. pants | Ieviests pilnībā | Neparedz stingrākas prasības |
| 7. panta 1. punkts | Likumprojekta 4. pants | Ieviests pilnībā | Neparedz stingrākas prasības |
| 9. panta 1., 2. un 6. punkts | Likumprojekta 4. pants | Ieviests pilnībā | Neparedz stingrākas prasības |
| 13. pants. | Likumprojekta 3. pants | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |
| --- |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā.  Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē [www.varam.gov.lv](file:///C:\Users\martao\AppData\Local\Microsoft\Windows\Temporary%20Internet%20Files\Content.Outlook\9B2JD3UU\www.varam.gov.lv). |
| 2. | Sabiedrības līdzdalība projekta izstrādē | Ministrijas tīmekļvietnē [www.varam.gov.lv](http://www.varam.gov.lv) publicēts:   * paziņojums par līdzdalības iespējām likumprojekta izstrādē [2017. gada 27. jūlijā](http://www.varam.gov.lv/lat/lidzd/pazinojumi_par_lidzdalibas_iesp/?doc=24782); * Precizētais likumprojekts un paziņojums par līdzdalības iespējām tā izstrādē [2018. gada 6. aprīlī](http://www.varam.gov.lv/lat/lidzd/pazinojumi_par_lidzdalibas_iesp/?doc=25849); * Precizētais likumprojekts [2018. gada 6. aprīlī](http://www.varam.gov.lv/lat/likumdosana/normativo_aktu_projekti/dabas_aizsardzibas_joma/?doc=25848); * Precizētais likumprojekts [2018. gada 17. jūlijā](http://www.varam.gov.lv/lat/likumdosana/normativo_aktu_projekti/dabas_aizsardzibas_joma/?doc=26261). |
| 3. | Sabiedrības līdzdalības rezultāti | Nav saņemti priekšlikumi vai iebildumi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dabas aizsardzības pārvalde, ministrija (Nagojas Protokola kontaktpersona). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauno pienākumu īstenošanai, Dabas aizsardzības pārvaldei nepieciešamas divas papildu amata vietas.  Saistībā ar likumprojektu nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

|  |  |
| --- | --- |
| Vides aizsardzības un reģionālās attīstības ministrs | Kaspars Gerhards |

Šļaukstiņš 67026523

[valdimarts.slaukstins@varam.gov.lv](mailto:valdimarts.slaukstins@varam.gov.lv)

1. <https://www.cbd.int/abs/text/default.shtml> [↑](#footnote-ref-1)
2. Izvērtējums par Bioloģiskās daudzveidības konvencijas Nagojas Protokola ratificēšanu Latvijā, 2017., 22. – 26. lpp. Pieejams: <https://www.lvafa.gov.lv/materiali/petijumi/195-multisektorialie-projekti/pms2017/230-izvertejums-par-biologiskas-daudzveidibas-konvencijas-nagojas-protokola-ratificesanu> [↑](#footnote-ref-2)
3. <https://www.lvafa.gov.lv/materiali/petijumi/195-multisektorialie-projekti/pms2017/230-izvertejums-par-biologiskas-daudzveidibas-konvencijas-nagojas-protokola-ratificesanu> [↑](#footnote-ref-3)
4. [Komisijas paziņojums](https://eur-lex.europa.eu/legal-content/LV/TXT/?uri=CELEX:52016XC0827(01)) **– Norādījumi par piemērošanas jomu un galvenajiem pienākumiem attiecībā uz Eiropas Parlamenta un Padomes Regulu Nr. 511/2014/ES par no Nagojas Protokola par piekļuvi ģenētiskajiem resursiem un to ieguvumu taisnīgu un godīgu sadali, kas gūti no šo resursu izmantošanas, izrietošiem atbilstības pasākumiem lietotājiem Savienībā** [↑](#footnote-ref-4)
5. <http://www.fao.org/plant-treaty/en/> [↑](#footnote-ref-5)